[{"text_idx": "#000001", "text": "Mae\u2019r staff yn annog y safonau uchaf mewn disgyblaeth. Mae ethos yr Ysgol a chynllunio\u2019r cwricwlwm eang yn hybu\u2019r agweddau a\u2019r gwerthoedd sy\u2019n angenrheidiol i blant unigol gyfrannu\u2019n adeiladol at eu datblygiad personol eu hunain ac i ddatblygiad yr Ysgol. Anogir yr agweddau a\u2019r gwerthoedd hyn ymhellach drwy system o wobrwyon ac ataliadau. Sylwer yn aml fod trafferthion digyblaeth yn ganlyniad i broblemau o fewn y teulu neu ddiffyg sgiliau cymdeithasol."}, {"text_idx": "#000002", "text": "Mae gan bob disgybl yr hawl i weithio mewn awyrgylch tawel, cefnogol a phwrpasol.\nMae gan bob disgybl yr hawl i ddod i\u2019r ysgol heb ofn cael ei fwlio \u2013 (gweler polisi \u2018Gwrth-fwlio\u2019).\nRhoddir canllawiau ac fe\u2019u trafodir ar ddechrau pob blwyddyn ysgol yn amlinellu\u2019r ymddygiad dosbarth disgwyliedig, gan roi rhesymau.\nMae\u2019r system monitro dosbarth a llinell yn gymorth hefyd i ennyn synnwyr o ymrwymiad a dinasyddiaeth yn y disgyblion\nMae cofrestr dosbarthiadau a manylion disgyblion, ynghyd a\u0302 chanllawiau disgyblaeth, ar gael ar gyfer athrawon cyflenwi i adnabod a datrys meysydd problem yn gyflym (Gw. Llyfryn Canllawiau Athrawon Cyflenwi)\nMae pob oedolyn yn gyfrifol am bob disgybl yn ein hysgol ni. Disgwylir i bob oedolyn drin y disgyblion yn gadarn, yn deg ac yn gwrtais. Yn yr un modd, disgwylir i bob aelod o ddosbarthiadau\u2019r Ysgol ymddwyn yn gwrtais, gan ddangos parch at yr holl oedolion sy\u2019n gweithio ar y safle."}, {"text_idx": "#000006", "text": "Mae gwobrwyon a chanmoliaeth yn arfau pwerus. Mae\u2019r ymarfer cyffredinol o reolaeth yr ystafell ddosbarth yn cynnwys rhoi nifer o wobrwyon i blant yn ddyddiol. Mae\u2019r rhain yn cynnwys:"}, {"text_idx": "#000008", "text": "Ni fydd gwobrwyon yn cynnwys rhoi losin i ddisgyblion."}, {"text_idx": "#000009", "text": "Yn achlysurol ni fydd disgybl yn ymateb i ganmoliaeth a systemau arferol y dosbarth. Mae gan bob athro a chymhorthydd gyfle wythnosol i drafod unigolion a digwyddiadau yn ystod cyfnodau \u2018Pryder plant\u2019 y staff. Fe fydd cyngor aelodau eraill o\u2019r staff yn ddefnyddiol iawn ac yn aml yn cynnig strategaeth i ymdrin ag unrhyw ymddygiad annerbyniol cymhleth."}, {"text_idx": "#000010", "text": "Er mwyn ymdrin ag unrhyw ymddygiad annerbyniol, gweithredir system ddisgyblu \u2018Gwyrdd Gwych\u2019; system wedi ei graddoli, sy\u2019n rhybuddio disgyblion trwy ddefnyddio pedair carden liw, gan roi cyfle iddynt wella ar eu hymddygiad cyn y gosb derfynol. Y no\u0302d yw i arddel ymddygiad \u2018Gwyrdd Gwych\u2019 bob tro."}, {"text_idx": "#000013", "text": "Mae\u2019r system yn caniatau i ddisgybl addasu ei ymddygiad cyn cyrraedd y cam eithaf. Fe fydd athrawon yn ceisio hyrwyddo\u2019r gwelliant yma trwy weithredu strategaethau megis:"}, {"text_idx": "#000019", "text": "Sgwrs a\u0302 rhieni yn amlinellu pryderon.\nLlythyr yn rhybuddio y caiff y plentyn ei wahardd os nad yw ei ymddygiad yn gwella.\nAil lythyr yn hysbysu gwaharddiad gan wahodd rhieni i\u2019r Ysgol i drafod y mater."}, {"text_idx": "#000020", "text": "Yn dilyn y cyfarfod uchod, danfonir llythyr yn hysbysu\u2019r rhiant am eithrio\u2019r plentyn am gyfnod penodedig, gan nodi enghreifftiau penodol o gam-ymddwyn a sail yr eithriad, ynghyd a\u0302\u2019r gweithdrefn apeliadau."}, {"text_idx": "#000021", "text": "Gwaherddir disgybl yn syth os bydd, yn nhy\u0302b yr ysgol, yn fygythiad i les a diogelwch disgyblion/staff yr Ysgol. Os bydd yr ymddygiad yn parhau, argymhellir y caiff ei wahardd am gyfnod penodedig hwy (hyd at bum niwrnod) neu am gyfnod amhenodol."}]